  Туспуктэм: Удмуртиысь тазалыкез утёнъя министерстволэн пресс-службаез (Эдуард Карипов) Майя Бывальцева Удмуртиысь пыктос висёнъёсъя эмъюртэ мультиспиральной компьютер томограф, цифровой маммограф но куинь рентегнодиагностика огъетъёс вуизы. «Секыт» эм тӥрлыкез «Здравоохранение» йӧскалык ӵектосъя басьтӥзы. Со сярысь элькунысь тазалыкез утёнъя министерстволэн пресс-службаез ивортӥз. Выль тӥрлыкен толсуре ужаны кутскозы ни. « Та "секыт" тӥрлыкез интыян понна, нош со нимысьтыз висъет кулэ каре, Удмуртилэн тӧроез Александр Бречалов диспансерлы нимаз диагностикая корпус пуктыны коньдон висъян сярысь пумкылъян кутӥз. Со туэ тулыс усьтӥськиз. Али татын МРТ, экспертной классъем УЗИ пуктэмын но ужало ни, табере тани мультиспиральной компьютер томографез лэзиськом » Константин Аненко, пыктос висёнъёсъя элькун эмъюртысь валтӥсь эмчлэн воштӥсез Выль томограф нырысьсэ лыктӥсьёсты но, эмъяськонэз ортчисьёсты но ӝоггес но ӟечгес эскерыны луонлык сётоз. « Милям та куинетӥез ни компьютер томографмы, сое уже кутыса, ми эскеронъёсты возьман дырез шӧдскымон кулэстыны быгатом – 2-3 арняысь 7-14 нуналозь. Куинь томграфен котькуд нунал 150-озь эскеронъёс ортчытъяны быгатом » Роза Лужбина, эмчи-рентгенолог Выль маммограф вужзэ воштоз но онкодиспансерлэн стационараз интыяськоз. 2022-тӥ арын «Здарвоохранение» йӧскалык ӵектос улсын пыктос висёнъёсъя элькун диспансере 265,03 миллион манет тыр 15 эм тӥрлык вуиз, со пӧлын МРТ. Со сяна, эмутетъя фондысь коньдонэн 14 туала койкаос басьтӥзы.  Тегъёс: Удмуртия Тазалык тӥрлык эмъяськонниос  